Tre sjællandske unge mænd kom torsdag aften i klammeri med politiet i Skagen. Det skete foran diskoteket Buddy Holly. Alle tre mænd blev efterfølgende taget med til detentionen i Frederikshavn. Den ene af de tre mænd blev pacificeret med peberspray, men ellers kom ingen til skade ved tumulten, som vagtchefen ved Nordjyllands Politi betegner som 'almindeligt ævle-bævle'. Alle tre mænd kan se frem til en bøde for gadeuorden.

Opsummering:
Tre unge sjællændere kan se frem til en bøde, efter de kom i klammeri med politiet i Skagen torsdag aften.